|  |  |  |
| --- | --- | --- |
| Bosna i Hercegovina  FEDERACIJA BOSNE I HERCEGOVINE  **FEDERALNO MINISTARSTVO ZA PITANJA**  **BORACA I INVALIDA ODBRAMBENO**  **OSLOBODILAČKOG RATA**  FEDERALNO MINISTARSTVO  ZA PITANJA BRANITELJA I INVALIDA  DOMOVINSKOG RATA | Bosnia and Herzegovina  FEDERATION OF BOSNIA AND HERZEGOVINA  FEDERAL MINISTRY OF THE WAR VETERANS | Bosna i Hercegovina  FEDERACIJA BOSNE I HERCEGOVINE  FEDERALNO MINISTARSTVO ZA PITANJA  BORACA I INVALIDA ODBRAMBENO  OSLOBODILAчKOG RATA |

Broj: 01-14-139-1/17

Sarajevo, 06.02.2017. godine

Na osnovu člana 56. Zakona o organizaciji uprave u Federaciji Bosne i Hercegovine („Službene novine FBiH, broj: 35/05“), člana 31. stav 1. i člana 38. Zakona o izvršenju Budžeta Federacije BiH za 2017. godinu („Službene novine FBiH, broj: 104/16), kao i Odluke Vlade Federacije BiH o usvajanju Programa utroška sredstava sa kriterijima raspodjele sredstava „Transfer za sufinansiranje troškova sahrana i dženaza pripadnika branilačkih populacija“, utvrđenog Budžetom/Proračunom Federacije Bosne i Hercegovine za 2017. godinu, V. broj: 105/2017 od 27.01.2017. godine, ministar Federalnog ministarstva za pitanje boraca i invalida odbrambeno-oslobodilačkog rata/Federalnog ministarstva za pitanje branitelja i invalida domovinskog rata, **o b j a v lj u j e :**

**JAVNI POZIV**

**za podnošenje zahtjeva za ostvarivanje prava na dodjelu jednokratnih novčanih pomoći za sufinansiranje troškova sahrana i dženaza pripadnika branilačkih populacije iz Budžeta/Proračuna Federacije BiH za 2017. godinu**

**I**

Predmet Javnog poziva je odobravanje jednokratnih novčanih pomoći za sufinansiranje troškova sahrana i dženaza pripadnika branilačkih populacije iz sredstva „Transfer za sufinansiranje troškova sahrana i dženaza pripadnika branilačkih populacija“, utvrđenog u razdjelu 32 – ekonomski kod 614300, Budžeta/Proračuna Federacije BiH za 2017. godinu („Službene novine FBiH, broj: 104/16“), u iznosu od 400.000,00 KM.

II

Zahtjeve za sufinansiranje troškova sahrana i dženaza mogu podnijeti sva fizička lica iz kategorije branilačkih populacija (ratni vojni invalidi i članovi njihove uže porodice, članovi uže porodice šehida i poginulih branitelja, demobilizirani branioci i članovi njihove uže porodice).

Sredstva za sufinansiranje troškova sahrana i dženaza branilačkoj populaciji u 2017. godini dodjeljivat će se mjesečno, u visini odobrenih tekućih budžetskih/proračunskih sredstava, a na osnovu zahtjeva podnesenih u skladu sa Javnim pozivom.

III

Odobravanje sredstava iz tačke I ovog poziva, vršit će se u skladu sa općim i posebnim kriterijima, za smrtne slučajeve iz 2017. godine, izuzetno i za smrtne slučajeve iz decembra/prosinca 2016. godine.

IV

**Opće kriterije** za odobrenje sredstava za sufinansiranje troškova sahrana i dženaza definiraju sljedeći uslovi:

1. Podnosioc Zahtjeva treba biti pripadnik branilačke populacije (ratni vojni invalid, član uže porodice poginulog i umrlog branitelja, demobilizirani branitelj); Zahtjev se podnosi u slučaju smrti člana svoje uže porodice (uža porodica: supružnici, roditelji, djeca).
2. Podnosilac Zahtjeva je član uže porodice umrle osobe koja je bila pripadnik branilačke populacije (ratni vojni invalid, član uže porodice poginulog i umrlog branitelja, demobilizirani branitelj).

**Posebni kriteriji** za odobrenje sredstava za sufinansiranje troškova sahrana i dženaza pripadnika branilačkih populacija su:

1. Sredstva Budžeta za 2017. godinu na poziciji „Transfer za sufinansiranje troškova sahrana i dženaza pripadnika branilačkih populacija“, mogu se koristiti za dodjele jednokratnih novčanih pomoći svim fizičkim licima navedenim u općim kriterijima (ukoliko već nisu dobili pomoć po istom osnovu od drugog državnog organa ili institucije, odnosno pravnog lica), u skladu sa općim i posebnim kriterijima.
2. Novčana pomoć za smrtni slučaj iste osobe može se odobriti samo po osnovu jednog podnesenog zahtjeva. Dodjela sredstava se vrši na osnovu podnesenog pismenog Zahtjeva i priloženih traženih dokumenata.
3. U skladu sa validnim pravilnikom, definiran je iznos za dodjelu jednokratne novčane pomoći.

V

Na Zahtjevu za dodjelu pomoći kod troškova sahrana i dženaza, podnosilac Zahtjeva treba čitko navesti svoje lične podatke: ime i prezime, ime oca, JMBG, adresu i broj kontakt telefona.

Uz Zahtjev **obavezno** se prilažu sljedeći dokumenti:

1. Smrtni list umrle osobe, original ili ovjerena kopija;
2. Uvjerenje o pripadnosti određenoj kategoriji branilačke populacije podnosioca Zahtjeva (kada Zahtjev za pomoć podnosi u slučaju smrtni člana svoje uže porodice), izdato od strane nadležnog općinskog organa za vojne evidencije (original ili ovjerena kopija);
3. Uvjerenje o pripadnosti određenoj kategoriji branilačke populacije umrle osobe, kada Zahtjev podnosi član uže porodice umrle osobe (original ili ovjerena kopija);
4. Kopija lične karte podnosioca Zahtjeva (ovjerena);
5. Potvrda da nije ostvarena novčana pomoć za troškove sahrane/dženaze po istom osnovu, izdata od strane općine (služba za boračko-invalidsku zaštitu) ili kantona;
6. Kopija kartice tekućeg računa ili ovjerena potvrda banke sa brojem tekućeg računa podnosioca Zahtjeva;
7. Dokaz o statusu podnosioca Zahtjeva:
8. Ukoliko je podnosilac Zahtjeva zaposlen, potrebno je dostaviti Potvrdu od firme da nije ostvarena novčana pomoć po istom osnovu;
9. Ukoliko je podnosilac Zahtjeva nezaposlen, potrebno je dostaviti Potvrdu sa biroa za zapošljavanje;
10. Ukoliko podnosilac Zahtjeva nije evidentiran na birou za zapošljavanje, potrebno je da dostavi Izjavu pod punom odgovornošću da nije zaposlen i da se ne nalazi na evidenciji biroa za zapošljavanje (Izjava treba biti ovjerena u općini);
11. Ukoliko je podnosilac Zahtjeva u penziji, potrebno je da dostavi ovjerenu kopiju zadnjeg čeka od penzije.

Zahtjevi se po Javnom pozivu podnose zaključno sa 31.12.2017. godine.

Sredstva za sufinansiranje troškova sahrana/drženaza odobravaju se putem nadležne komisije, koju imenuje ministar.

Komisija razmatra zahtjeve koji su kompletirani sa svim traženim dokumentima iz tačke V ovog poziva.

VII

Zahtjevi fizičkih lica koji su, kao uposlenici državnih, federalnih, kantonalnih ili općinskih organa uprave, upravnih organizacija i drugih javnih ustanova ili preduzeća, već ostvarili pravo na novčanu pomoć po istom osnovu za troškovu sahrane/dženaze iz budžetskih sredstava, neće se uzimati u razmatranje.

VIII

Nekompletni zahtjevi, u skladu sa ovim Javnim pozivom neće biti uzeti u razmatranje i bit će odbijeni od strane Komisije.

Ukoliko Komisija izda odbijenicu po dostavljenom Zahtjevu, podnosilac Zahtjeva može dostaviti novi Zahtjev, ali sa svom potrebnom dokumentacijom.

IX

Federalno ministarstvo nema obavezu vraćati dokumentaciju dostavljenu uz Zahtjev.

MINISTAR

Doc.dr. Salko Bukvarević

.